Terje Bodin Larsen

Terje Bodin Larsen (født 1955) er en norsk advokat og finansmann. Per 2024 er han administrerende direktør i Arendals Dampskibsselskab AS og ADS Maritime Holding Plc.

Terje Bodin Larsen har vært banksjef i Sparebanken Sør, direktør i Storebrand Sør og advokat i Assuranceforeningen Gard. Han har hatt flere styreverv, blant annet i Norse Atlantic ASA, OSM Thome Group Ltd., og er styremedlem i AS Jacob Aall & Søn. Fra 2000 til 2023 var han svensk konsul i Arendal.

Larsen har undervist i sjørett ved Universitetet i Agder og har vært sensor ved flere høyskoler. Han var med på å etablere The Scandinavian Shipping Association i Athen. Han har engasjert seg i kulturlivet som litteraturkritiker og med styreverv i Stiftelsen Næs Jernverksmuseum, Stiftelsen Nørholm og flere andre kulturinstitusjoner.

Larsen er kommandør av Nordstjerneordenen og mottok i 2019 Det Kongelige Norske Videnskabers Selskab gullmedalje for sitt arbeid med tidlig trykkerihistorie. Han er gift med Inger Beate Larsen.

 Bibliografi (utvalg) 
Terje Bodin Larsen har utgitt juridiske og andre fagbøker, essays og artikler, blant annet:
 1977: Fossegrimen : Utval frå tidsskriftet Fossegrimen 1954–1968. Pax Forlag. Artikler og essays fra talerøret til den radikale venstresida i femti- og sekstiåra. Innledning av Georg Johannesen. Etterord av Torolv Solheim. ISBN 82-530-0874-0
 1982: Lærebok i sjørett (sammen med Pål Børresen). Universitetsforlaget. 
 1982: Oppgavesamling i sjørett (sammen med Pål Børresen). Universitetet i Agder, Kristiansand.
 1986: Arendal Orkesterforenings historie 1936–1986 (sammen med Erling Bang). Arendal Orkesterforening, Arendal.
 1995: Henrik Meldahl: Næs Iernverks Kakelovne. Innledning ved Ulf Hamran og Terje Bodin Larsen. Næs Jernverksmuseums Skrifter nr.1 ISBN 82-993506-0-3.
 2011: Bøker og trykk fra Arendals første trykkeri. Bøker av Jacob Aall (sammen med Nils Voje Johansen). Næs Jernverksmuseum, Tvedestrand.
 2012: «Bøker, boktrykkere og bokhandlere i gamle Arendal. Streif i Arendals bokhistorie 1830–1900». Arendal Historielags Årbok nr. 18, Arendal.
 2013: «Konsulatvesenets historie i Arendal». Arendal Historielags Årbok nr 19, Arendal.
 2014: «Bøker, boktrykkere og bokhandlere i gamle Arendal. Streif i Arendals bokhistorie 1900–1950». Arendal Historielags Årbok nr 20, Arendal.
 2016: Himmelen i hverdagen. Folkelige religiøse trykk 1850–1920. Sammen med Harald Solberg. Bomuldsfabriken Forlag. ISBN 978-82-690380-1-9
 2019: «Halvard Storms Arendalsprospekter». Arendal Historielags Årbok nr 25, Arendal.
 2019: Louis Moe – det tapte paradis. Forf. Kathrine Lund, red. Harald Solberg, Terje Bodin Larsen og Janina Scharnick. Bomuldsfabriken Forlag. ISBN 978-82-690380-2-6
 2021: Kåre Tveit – modernisten fra Arendal. Utstillingskatalog, red. Janina Scharnick og Terje Bodin Larsen, innledning ved Frida Forsgren. Bomuldsfabriken Forlag.
 2022: «"Den romantisk liggende By Arendal er opstillet i mine Cosmoramaer…". Johann Michael Sattler fra Salzburg til Arendal». Arendal Historielags Årbok nr 28, Arendal, s. 6–15.
 2023: Andreas Faye-selskapet. Årbok 2023 – nr 1. Red. Ernst Håkon Jahr og Terje Bodin Larsen. Novus Forlag, Oslo. ISBN 978-82-8390–117-7
 2024: Andreas Faye-selskapet. Årbok 2024 – nr 2. Red. Ernst Håkon Jahr og Terje Bodin Larsen. Novus Forlag, Oslo. ISBN 978-82-8390–154-2
 2024: «Ulf Hamran 1932–2024», Knut Benjamin Aall og Terje Bodin Larsen. Fortuna nr 9, utg. av Næs Jernverksmuseum, s. 160–165. ISSN 1503-643X

 Referanser 

 Eksterne lenker 
 Fullstendig bibliografi 

Kategori:Norske advokater
Kategori:Norske sakprosaforfattere
Kategori:Nordstjerneordenen
Kategori:konsuler
Kategori:Personer fra Arendal kommune